钦定古今图书集成/明伦汇编/官常典/第082卷 > 乐浪王忠
## 钦定古今图书集成/明伦汇编/官常典/第082卷 > 乐浪王忠

按《魏书乐浪王传》：乐浪厉王万寿，子康王乐平，乐平
子长命。长命子忠，肃宗时复前爵位太常少卿。出帝
泛舟天渊池，命宗室诸王陪宴。忠愚而无智，性好衣
服，遂著红罗襦，绣作领，碧䌷裤，锦为缘。帝谓曰：“朝廷
衣冠，应有常式，何为著百戏衣？”忠曰：“臣少来所爱，情
存绮罗，歌衣舞服，是臣所愿。”帝曰：“人之无良，乃至此”
乎？